CELEX: 22005D0460
Language: sk
Date: 2005-04-13 00:00:00
Title: 2005/460/: Rozhodnutie Rady ministrov AKT–ES č. 4/2005 z 13. apríla 2005 o pridelení rezervy z rozpočtového limitu deviateho Európskeho rozvojového fondu určeného na dlhodobý rozvoj

24.6.2005   
            
            
               SK
            
            
               Úradný vestník Európskej únie
            
            
               L 164/46
            
         ROZHODNUTIE RADY MINISTROV AKT–ES č. 4/2005
   z 13. apríla 2005
   o pridelení rezervy z rozpočtového limitu deviateho Európskeho rozvojového fondu určeného na dlhodobý rozvoj
   (2005/460/ES)
   RADA MINISTROV AKT–ES,
   so zreteľom na Dohodu o partnerstve AKT–ES podpísanej v Cotonou 23. júna 2000, a najmä na odsek 8 jej prílohy I,
   keďže:
   
               (1)
            
            
               Finančné prostriedky určené pre Spoločné parlamentné zhromaždenie v rámci rozpočtového limitu deviateho Európskeho rozvojového fondu (ERF) určeného na dlhodobý rozvoj a regionálnu spoluprácu a integráciu sú vyčerpané.
            
         
               (2)
            
            
               Je potrebné prideliť ďalšie prostriedky, aby sa zabezpečilo pokračovanie realizácie cieľov uvedených v článku 17 Dohody o partnerstve AKT–ES (Spoločné parlamentné zhromaždenie).
            
         
               (3)
            
            
               Na prispenie k snahe o posilnenie kapacít v oblasti správy životného prostredia a vykonanie multilaterálnych dohôd v oblasti životného prostredia, na realizáciu akčného plánu AKT–ES týkajúceho sa vykonávania právnych predpisov v oblasti lesného hospodárstva, na správu a obchodné výmeny (FLEGT), ako aj na posilnenie riadenia rybolovu v krajinách Afriky, Karibiku a Tichomoria (AKT) je vhodné prideliť ďalšie prostriedky.
            
         
               (4)
            
            
               Na zabezpečenie podpory výrobcom v krajinách AKT, ktorí najviac závisia od surovín, na zlepšenie konkurencieschopnosti a zníženie zraniteľnosti, ako aj na podporu informačných a komunikačných technológií v krajinách AKT, je potrebné prideliť ďalšie prostriedky.
            
         
               (5)
            
            
               Na zabezpečenie metodickej podpory a posilnenie kapacít v oblasti migrácie a regionálnej spolupráce zameranej na južné migračné toky je potrebné prideliť ďalšie prostriedky.
            
         
               (6)
            
            
               Na zabezpečenie užšej spolupráce s organizáciami Organizácie Spojených národov, ktorých úlohy a kapacity zodpovedajú prioritám rozvojovej politiky AKT–ES, najmä v oblasti správy a situáciách po konfliktoch, a na zlepšenie dosahu činností vo vnútri AKT, je potrebné prideliť ďalšie zdroje,
            
         ROZHODLA TAKTO:
   Článok 1
   Spoločné parlamentné zhromaždenie
   Suma vo výške 2 miliónov EUR sa prevádza z rezervy rozpočtového limitu deviateho ERF určeného na dlhodobý rozvoj na dotáciu určenú Spoločnému parlamentnému zhromaždeniu v rámci prostriedkov určených na dlhodobý rozvoj v súlade s cieľmi uvedenými v článku 17 a s protokolom č. 1 Dohody o partnerstve AKT–ES.
   Článok 2
   Vnútorná spolupráca AKT v rámci prostriedkov určených na regionálnu spoluprácu
   Suma vo výške 170 miliónov EUR sa prevádza z rezervy rozpočtového limitu deviateho ERF určeného na dlhodobý rozvoj na dotáciu určenú na vnútornú spoluprácu AKT v rámci prostriedkov určených na regionálnu spoluprácu a integráciu v súlade s cieľmi uvedenými v článkoch 28, 29 a 30 Dohody o partnerstve AKT–ES. Táto suma sa môže použiť na tieto účely:
   
               a)
            
            
               prírodné zdroje (60 miliónov EUR): činnosti v oblasti životného prostredia a prírodných zdrojov (vrátane vedeckých a technických posudkov, kontroly a dozoru nad rybolovom);
            
         
               b)
            
            
               podpora súkromného sektora a informačných a komunikačných technológií (65 miliónov EUR): činnosti určené na podporu výrobcov z krajín AKT, ktorí najviac závisia od surovín, a na podporu informačných a komunikačných technológií v krajinách AKT;
            
         
               c)
            
            
               metodická podpora a posilnenie kapacít (25 miliónov EUR): okrem iného, na vytvorenie vnútorného nástroja AKT na posilnenie kapacít v oblasti migrácie;
            
         
               d)
            
            
               strategické partnerstvo s OSN a podpora realizácie vnútorných programov AKT (20 miliónov EUR): na posilnenie spolupráce s organizáciami OSN, ktorých úloha najviac zodpovedá rozvojovej politike AKT–ES, najmä v oblasti správy a situáciách po konfliktoch a nové potreby na zlepšenie dosahu činností vo vnútri AKT.
            
         Článok 3
   Účinnosť
   Hlavný príkazca ERF sa vyzýva, aby prijal opatrenia potrebné na uplatňovanie uvedeného rozhodnutia, ktoré nadobúda účinnosť dňom jeho prijatia.
   
      V Bruseli 13. apríla 2005
      
         
            Predseda Výboru veľvyslancov AKT–ES
         
         
            Za Radu ministrov AKT–ES
         
         F. J. WAHNON FERREIRA